OpenLLM-France/wikimedia huggingface dataset:
# Miranda do Douroko eliza

Miranda do Douroko eliza, lehen Miranda do Douroko Katedrala edo Miranda do Douroko Konkatedrala, eliza katoliko bat da, Miranda do Douro herrian dagoena, Portugalgo ipar-mendebaldean.
Elizaren eraikuntza 1552an hasi zen eta XVI . mendeko azken hamarkadan amaitu zen. Gonçalo de Torralvak eta Miguel de Arrudak egin zuten proiektua. 1566an, D. António Pinheiro apezpikuak aldare nagusia sagaratu zuen eta 1609an, D. Diogo de Sousak Aita Santuari jakinarazi zion eraikuntza amaituta zegoela.
Barruan, aldare nagusiko erretaula nabarmentzen da, eta Gregorio Fernándezen bi eskultura multzo ikus daitezke. Horrez gain, beste estatua ospetsu bat dago eliza honetan: Jesus Haur kapela luzeduna.
Katedrala Trás-os-Montes eskualdeko tenplu erlijioso handiena da, eta 1910eko ekainaren 23ko 136 zenbakidun Dekretuaren bidez "Portugaleko Monumentu Nazionala" gisa sailkatu zen.

## Erreferentziak

* ↑ Património no Território: Sé de Miranda do Douro. .
* ↑ Pesquisa de Património: Igreja de Miranda do Douro

## Kanpo estekak

* Katedralaren Ibilbidea
* Iparraldeko Kulturako Zuzendaritza Nagusia - Miranda do Douroko katedrala
* "Bisita gidatua - Miranda do Douroko Katedrala", 27. atala, 2018ko abenduaren 17a, 8. denboraldia, Paula Moura Pinheiroren programa, RTPn
* Datuak: Q15207999
* Multimedia: Antiga Sé de Miranda do Douro / Q15207999
# Mirandako pauliteiroak

Mirandako Pauliteiroak Portugalgo iparrekialdean, Mirandako Lurraldean, Trás-os-Montes Garaian, makil-dantza egiten duen gizonezko dantza-talde tradizional ospetsu baten izena da. Izena paulito hitzatik dator, pauliteiro. Espainiako Zamora aldean, zenbait herritan ere berreskuratu egin da eta egun dantzatzen da: Tábara, Almaraz de Duero eta Muelas del Pan.
Pauliteiroek dantzatzen dituzten dantzak gerra-ezaugarriak dituzte eta gertakizun historikoen ondorioak dira. Orain gutxi arte zortzi gizonek dantzatzen zuten. Azkeneko urtetan emakumeak ere hasi dira dantzan parte hartzen. Koreografia gaita, bonbo eta kaxekin laguntzen da.
Mirandan Pouliteiros izenarekin ezagutzen dira.

## Erreferentziak

* ↑ http://www.laopiniondezamora.es/comarcas/2014/11/15/miranda-reune-expertos-danzas-pauliteiros/802548.html

## Kanpo estekak

* (Portugesez): www.pauliteiros.com
* (Portugesez): Mirandako Pauliteiroak
* (Portugesez): Pauliteiroen dantza You Tuben.
* Datuak: Q9057106
# Mirandaolako Santikutz baseliza

Santikutz baseliza Legazpin dagoen baseliza da, Telleriarte auzoan kokatua. 1952an eraiki zen izen bereko olaren ondoan.

## Ezaugarriak

Bere barnean, aldarean, Soler Blasco margolariak leku horretan 1580ko maiatzaren 3an gertatu zen miraria erakusten duen pintura ikus daiteke; egun horretan "ikatz eta mearen hamalau zama" baino gehiagotik oraindik aldare nagusian gurtzen den burdinazko gurutze txiki bat besterik ez zuten atera. Esan ohi da hala gertatu zela olagizonek maiatzeren 3an, Santikutz egun hartan, jaieguna gorde ez zutelako.

## Erreferentziak

* ↑ [UGARTE, Jose Luis; ALZELAI, Esteban; BELOKI, Agustin: Telleriarte etxez etxe, Telleriarteko Auzo Elkartea, Legazpi, 1994]

## Kanpo estekak

* Datuak: Q20492434
# Mirande-Astarac kantonamendua

Mirande-Astarac kantonamendua Frantziako kantonamendu bat da. Gers departamenduan dago, Okzitania (eskualdea) eskualdean. Guztira 43 udalerri ditu eta Mirande da bere hiriburua.

## Kanpo estekak

* Datuak: Q17622852
# Miacatlán (udalerria)

Miacatlán Mexikoko udalerri bat da. Morelos estatuan kokatua dago. 2010ean 24.990 biztanle zituen 214,49 km²ko azaleran. Herriburua [[Miacatlán (Miacatlán)|Miacatlán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3311362
* Multimedia: Miacatlán Municipality / Q3311362
# Miah Persson

Miah Persson (Örnsköldsvik, Suedia, 1969ko maiatzaren 27a) suediar opera abeslaria da, sopranoa.

## Biografia

Hudiksvalen hazi zen eta Parisen bizi izan zen, Stockholmen ikasi zuen Conservatoire Kulturama in Sweden, pianoa eta orkestra-zuzendaritza ere ikasi zituen.
Royal Swedish Operako kidea da eta San Frantziskon, Glyndebournen, Salzburgoko Jaialdian, Covent Garden, Berlin, Lucerna, Aix, Frankfurt, Tokio, New York eta beste leku liriko batzuetan kantatu du.
Errepertorioa honako hauek osatzen dute: Zerlina (Don Giovanni), Susanna (Le nozze di Figaro), Pamina (Die Zauberflöte), Gretel, Sophie (Der Rosenkavalier), Frasquita (Carmen), Sandrina (La Finta Giardiniera), Dorinda (Orlando), Béatrice et Bénédict, Griselda, Nanetta (Falstaff), The Governess en The Turn of the Screw, Almirena (Rinaldo), etab.
Errezitatzaile eta abeslari ezaguna da obra sinfoniko koraletan.

## Erreferentziako diskografia

* Bach: Cantatas Vol 10 / Suzuki, Bach Collegium Japan
* Fauré, Duruflé: Requiem / Malmberg
* Fernström: Songs Of The Sea/ Shui
* Haydn: The Seasons / Bolton, Mozarteum Orchester Salzburg
* Haydn: The Creation / McCreesh
* Handel: Rinaldo / Jacobs
* Mozart: Così Fan Tutte / Fischer (DVD, Glyndebourne)
* Mozart: Le Nozze Di Figaro / Pappano (DVD)
* Mozart: Mitridate, rè di Ponto / Minkowski
* Soul And Landscape / Roger Vignoles
* Strauss: Der Rosenkavalier / Bychkov (DVD, Salzburgo)
* Verdi: Falstaff / Mazzola
* Un Moto Di Giola: Mozart Opera & Concert Arias /Weigle

## Erreferentziak

* ↑ «Miah Persson (Soprano) - Short Biography» www.bach-cantatas.com (Noiz kontsultatua: 2022-09-02).
* ↑ (Ingelesez) Staff, CelebsAges com. (2020-01-17). «Miah Persson – Age, Bio, Personal Life, Family & Stats» CelebsAges (Noiz kontsultatua: 2022-09-02).
* ↑ «Miah Persson | Liceu Opera Barcelona» www.liceubarcelona.cat (Noiz kontsultatua: 2022-09-02).

## Kanpo estekak

* Biografia ingelesez
* Cosi fan tutte-ren Fiordiligi abestuz, Anke Vondung-ekin Dorabellaren paperean.
* Elkarrizketa Times Erresuma Batuan
* Datuak: Q455629
* Multimedia: Miah Persson / Q455629
# Miahuatlán de Porfirio Díaz (udalerria)

Miahuatlán de Porfirio Díaz Mexikoko udalerri bat da. Oaxaca estatuan kokatua dago. 2010ean 41.387 biztanle zituen 461,61 km²ko azaleran. Herriburua [[Miahuatlán de Porfirio Díaz (Miahuatlán de Porfirio Díaz)|Miahuatlán de Porfirio Díaz]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2449310
* Multimedia: Miahuatlán de Porfirio Díaz Municipality / Q2449310
# Miaketa (argipena)

Miaketa hitzak adiera zenbait ditu:
* medikuntzan, miaketa fisikoa, gorputza arakatzeko tekniken multzoa da, gaixotasun zantzuak aurkitu eta diagnostikoa egiteko;
* gorputz miaketa, pertsona batek armak edo bestelako objektu edo substantziak eramaten dituen egiaztatzeko miaketa;
* miaketa arkeologikoa, aztarnategi arkeologikoak aurkitu eta horien ezaugarri nagusiak jakiteko azaleko miaketa;
* zuzenbidean, miaketa, poliziak frogen bila toki batean egiten duen araketa;
* mineralogian, miaketa edo prospekzioa, mineralak bilatzeko jardueren multzoa, lur-azalekoa nahiz lurpekoa.

### Ikus, gainera

* Arakatze (armada)
# Miahuatlán (udalerria)

Miahuatlán Mexikoko udalerri bat da. Veracruz de Ignacio de la Llave estatuan kokatua dago. 2010ean 4.429 biztanle zituen 29,37 km²ko azaleran. Herriburua [[Miahuatlán (Miahuatlán)|Miahuatlán]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q3890246
* Multimedia: Miahuatlán, Veracruz / Q3890246
# Miajadas

Miajadas Cáceresko probintziako udalerria da. Cácerestik 58 kilometrora dago. 2008ko erroldaren arabera 10.241 biztanle zituen 121 km²-ko azaleran.

## Ikus, gainera

* Cáceresko udalerrien zerrenda

## Kanpo estekak

* (Gaztelaniaz) Miajadasko Udalaren webgunea
* Datuak: Q371790
* Multimedia: Miajadas / Q371790
# Miagliano

Miagliano Italiako udalerri bat da. Biellako probintzian kokatuta dago, Piemonte eskualdean. 532 biztanle ditu, 0,67 kilometro koadroko azaleran banatuta.

## Mugakideak

Miaglianok honako udalerri hauekin egiten du muga:
Sagliano Micca Andorno Micca Tollegno

## Kanpo estekak

* Datuak: Q18085
* Multimedia: Miagliano / Q18085
# Miaketa fisiko

    Artikulu hau medikuntzan egiten den gorputzaren esplorazioari buruzkoa da; segurtasun-indarrek egindako miaketa buruzkoa beste hau da: «Gorputz miaketa».
Miaketa fisikoa, miaketa klinikoa edo propedeutika klinikoa medikuak pazienteari egindako azterketa da, gorputzaren zeinu patologikoen bila. Batzuetan, gaixoak bere buruari miaketa egitea aholkatzen da eta orduan automiaketa deitzen zaio.
Azterketa fisikoa egiteko, medikuak ikusmena, entzumena eta ukimena erabiltzen ditu pazientearen gorputzean, lau urrats klasikoei jarraituz:
* Ikuskatzea: Begiek ikusten dutena. Horren bidez, azalaren lesioak, koskorrak, deformazioak eta abar antzeman daitezke.
* Auskultazioa: Fonendoskopioaren bidez barneko organoak entzutea. Modu horretan, bihotza (taupadak, murmurioak eta abar), birikak (txistu-hotsak, murmurioak) eta hesteak (horiek mugitzean egiten dituzten soinuak) azter daitezke.
* Perkusioa: Organoen gainean perkutitzea, soinuak bereizten.
* Haztapena: Eskuez gorputzaren atalak aztertzea. Horrela, gongoilak, koskorrak, organomegaliak eta abar miatu daitezke.
Usaimena ere lagungarria da miaketa fisikoan. Esate baterako, edaten ez duela esaten duen pertsonaren hatsa usaintzeko, edo infekzio batzuek uzten duten usaina hartzeko.
Anamnesiarekin batera, medikuak bere buruarekin eta zentzumenekin egin behar duen lehen urratsa miaketa fisikoa da, diagnostikoa lorzten saiatzeko.

## Kanpo estekak

* Datuak: Q835153
* Multimedia: Physical examinations / Q835153
# Miramon

Miramon Donostiako auzune bat da, Zorroaga auzunearekin batera Miramon-Zorroaga auzo adminitratiboa osatzen du. Aiete, Añorga eta Amara Berri auzoez gain muino batean dagoen auzunea da.

## Eraikinak

* Arbide dorreak
* Basque Culinary Center
* Donostiako Teknologi Parkea
* EITB Donostia
* Eureka! Zientzia Museoa
* Euskadiko Orkestra Sinfonikoaren egoitza.
* Gipuzkoako Poliklinika
* Tecnalia

## Parkeak

* Miramongo parkea

## Kanpo estekak

* Datuak: Q28133182
# Mirambeau (Garona Garaia)

Mirambeau (frantsesez eta ofizialki: Mirambeau) Okzitaniako udalerri bat da. Administratiboki Frantziako Garona Garaia departamenduan dago, Okzitania eskualdean. 2013an 66 biztanle zituen.

## Demografia
### Biztanleria

2007an Mirambeau udalerrian erroldatutako biztanleak 53 ziren. Familiak 20 ziren, horien artean 8 pertsona bakarrekoak ziren (4 bakarrik bizi ziren gizonak eta 4 bakarrik bizi ziren emakumeak), 4 seme-alabarik gabeko familiak ziren eta 8 seme-alabak dituzten bikoteak ziren.
Biztanleriak, denboran, ondorengo grafikoan ageri den bilakaera izan du:
Ikus jatorrizko Wikidatako eskaera eta iturriak.

### Etxebizitza

2007an 33 etxebizitza zeuden, 24 familiaren etxebizitza nagusia ziren, 6 bigarren erresidentzia ziren eta 2 hutsik zeuden. Etxebizitza guzti hauek 33etxeak ziren. 24 etxebizitza nagusietatik 21 bere jabearen bizilekua ziren, 2 alokairuan okupaturik zeuden eta 1 doan lagata zegoen; 10 etxek lau gela zituzten eta 14 etxek bost zituzten. 22 etxek euren parking plaza propioa zuten azpian. 13 etxetan ibilgailu bat zegoen eta 11 etxetan bat baino gehiago zituzten.

### Biztanleria-piramidea

2009an sexu eta adinaren araberako biztanleria-piramidea hau zen:
Mirambeau udalerriko biztanleria-piramidea 2009an. :
| Gizonak | Adinak | Emakumeak |
| 0 | 95 + | 0 |
| 0 | 90-94 | 0 |
| 4 | 85-89 | 0 |
| 0 | 80-84 | 0 |
| 0 | 75-79 | 4 |
| 0 | 70-74 | 4 |
| 0 | 65-69 | 0 |
| 0 | 60-64 | 0 |
| 0 | 55-59 | 0 |
| 4 | 50-54 | 0 |
| 8 | 45-49 | 0 |
| 0 | 40-44 | 0 |
| 0 | 35-39 | 0 |
| 4 | 30-34 | 0 |
| 0 | 25-29 | 0 |
| 0 | 20-24 | 0 |
| 0 | 15-19 | 0 |
| 0 | 10-14 | 0 |
| 0 | 5-9 | 0 |
| 0 | 0tik 4ra | 0 |

## Ekonomia

2007an lan egiteko adina zuten pertsonak 34 ziren, horien artean 28 aktiboak ziren eta 6 inaktiboak ziren. 28 pertsona aktiboetatik 23 lanean zeuden (16 gizon eta 7 emakume) eta 5 langabezian zeuden (3 gizon eta 2 emakume). 6 pertsona inaktiboetatik 5 erretiraturik zeuden eta 1 ikasten zeuden.

### Ekonomia jarduerak

2000. urtean Mirambeau udalerrian 8 nekazaritza-ustiategi zeuden.

## Gertuen dauden herriak

Diagrama honek gertuen dauden herriak erakusten ditu.

## Erreferentziak

* ↑ Population et logements par commune depuis le recensement de 1962 (1961 pour les Dom) à 1999
* ↑ Logement, 1968-2007
* ↑ Population par sexe et âge quinquennal de 1968 à 1999. http://www.recensement-2007.insee.fr+(Noiz kontsultatua: 2010-07-13).
* ↑ Emploi et population active 1999 et 2007

## Kanpo estekak

* (Frantsesez)Résumé statistique INSEEren udalerriko estatistiken laburpena.
* (Frantsesez)Évolution et structure de la population INSEEren udalerriko datuen fitxa.
* (Frantsesez)France par comune Frantziako udalerri guztietako datu zehatzak mapa baten bitartez eskuragarri.
* Datuak: Q1440966
* Multimedia: Mirambeau (Haute-Garonne) / Q1440966
# Miramongo parkea

Miramongo parkea, baita ere Miramongo basoa Donostiako Miramon-Zorroaga eta Aiete auzoen artean dagoen parke bat da. Uraren presentzia haren ezaugarri garrantzitsuena da.

## Deskribapena

Parke honek hiriaren hegoaldeko ibarbide handi bat hartzen du. 628.258 metro karratuko azalera du. Oso zabala denez, flora eta fauna aniztasun ikaragarria du. Bide ugari ditu, baita harrizko harmailadun anfiteatroa eta egoteko eta piknik egiteko hainbat gune ere. Orain gutxi berritutako Katxola baserria ere bertan dago (garai batean sagardotegia izan zen). Parkearen bereizgarri bat hegaletan dituen basoak dira; errekastoaren aldamenean landaretza hazten da, eta haranaren barrenean hezeguneak ditu.

## Mugak

Geografikoki hauek dira parkearen mugak: GI-20 edo Donostiako bariante zaharra, Oriamendi pasealekua eta Miramon poligonoa. Goi aldean poligonoa dago eta parkea handik sortzen diren behe-ibarreran zabaltzen da.

## Ekologia

Ekologiaren ikuspuntutik Donostiako parke interesgarrenetariko bat da nahiz eta eraikinek eta utzikeriak baztertuaren itxura eman. Hegaztien ikuspuntutik espezie ugari ikus daiteke parke honetan: passeriformesak (Amilotx urdin, Kaskabeltz handi) mozoloak eta beste harrapariak... Anfibioak ere barruan dauden erreketan, Mando erreka eta Pakea erreka, eta urmaela zein putzuetan aurki daitezke. Errekak eta hezeguneak elementu bereizienak dira parke honetan. Ugaztunen artean untxiak, saguzarrak eta katagorriak aipa daitezke. Landaredian sagarrondoak eta aritzak aipa daitezke. Aipatzekoak dira ere intsektuak, esaterako arkanbeleak.
Zuhaitz erori eta ustelduta asko daude eta horrek parkearen biodibertsitatea handitzen du.

## Arriskuak

* Inguruko eraikinen handitzea parkearen mugak hautsiz, arrisku nagusia da.
* Utzikeria: bideak eta altzariak gaizki daude.
* Higadura eta lurren mugimenduak.
* Inguruko errepideak

## Iruditegia

* Jon Begiristain oinzubia, parkearen erdian.
* Parkearen mapa.
* Miramongo oinzubiak markatzen du parkearen muga goitik ikusita.
* Urtegi txikia parkearen txoko interesgarrenetariko bat da.
* Pakea erreka.
* Xagurrentzako kutxak.
* Antzinako garbitokia.

## Erreferentziak

* 1 2 http://www.aiete.net/2017/05/los-nuevos-caminos-por-el-bosque-de-miramon/
* ↑ http://www.aiete.net/2016/11/la-pasarela-de-jon-begiristain-una-tecnica-maravillosa-con-ilustraciones-fotograficas-y-plano-espacial/

## Ikus gainera

* Katxola baserria

## Kanpo estekak

* (Gaztelaniaz): ibilbide bat basoan.
* Datuak: Q12263684
* Multimedia: Miramongo parkea / Q12263684
# Miramon-Zorroaga

Miramon-Zorroaga Gipuzkoako Donostia hiriburuko auzo bat da. Egun 2.447 biztanle ditu (2022).

## Historia

Berez Miramon eta Zorroaga auzoek osatzen dute. Auzoak ez dio hiri bateko ohiko auzo baten irudia islatzen, gehienbat bere lursailak etxebizitzez eskas beteta baitaude, baina pixkanaka-pixkanaka familia-bakar motako etxebizitzak dituzten etxaldeak eraikitzen doaz. Auzo hau maila ekonomiko handiko jendeek eraikitzeko etxez osatua dago, nahiz eta batzuetan betidanik egon diren baserri eta etxalde batzuk ere badauden.

## Eraikinak

Auzo honetan hainbat eraikin topa ditzakegu: Donostia Ospitalea, Gipuzkoako Poliklinika, EITBren Miramongo Estudioak, Donostiako Teknologi Parkea, Arbide dorreak, Donostia Arena 2016, Euskadiko Orkestra Sinfonikoaren egoitza, Zorroagako eliza, Aranzadi Zientzia Elkarteko Idazkaritza Orokorraren egoitza eta abar.
2009. urtetik aurrera Institutu Onkologikoa ere bertan kokatzen da.

## Kanpo estekak

* Miramon-Zorroaga auzoa Donostiako Udaleko webgunean ikusgai
* Datuak: Q2586154
* Multimedia: Miramon-Zorroaga / Q2586154
# Miramongo anfiteatroa

Miramongo anfiteatro edo teatroa Donostiako Miramon parkean dagoen aire irekiko antzoki edo anfiteatro garaikide bat da. Oharrak idazten diren arren bere etimologia zuzenaz (anfiteatro klasikoak biribilak eta bi aldetakoak zirenez hala nola Koliseoa), Donostiako Udalak eta donostiarrek anfiteatro deitzen diote.

## Ezaugarriak

1990eko hamarkadaren amaieran eraiki zen. Miramongo inguruan Donostian, Katxola baserritik gertu. Inguruko urbanizazio lanek malda baten egonkortzea eskatzen zuten, eta porlanezko egitura soila baino gauza sortzaileagoa egitea erabaki zen, harmaila batzuk antzeztoki biribil batzuetara zuzenduta. Harmailek 3.200 lagunentzako egitura dute; harmailek 16 metroko altuera hartzen dute, eta antzeztokiak 20 metroko diametroa du.
Tarteka eman zaio erabilpenik 21. mendearen hasieran, baina oso gutxi, eta azpi-erabilpen horri buruzko galderak zuzendu izan zaizkio Donostiako Udalari. Erabilera eskaserako arrazoien artean, ez duela estalkirik batere, irismena zaila duela (eta irisgarritasuna, oso okerra), eta elektrizitate hornidura ez dela egokia. Hala ere, mantentze askorik ez behar ez duen azpiegitura da, eta Miramongo parkera bisita eginez gero, atsedenleku eta begiraleku atsegin bat da anfiteatroa.

## Erreferentziak

* ↑ «El (mal llamado anfi)teatro de Miramon» Pedradas (Noiz kontsultatua: 2021-03-05).
* ↑ «Basoka musika jaialdia: Miramongo anfiteatroa. Irailak 5» www.donostiakultura.eus (Noiz kontsultatua: 2021-03-05).
* ↑ (Gaztelaniaz) «El bosque de Miramón. Un espacio natural en Donostia, ideal para ir en familia» Gabarroia 2018-01-09 (Noiz kontsultatua: 2021-03-05).
* 1 2 (Gaztelaniaz) «El teatro de Miramon sigue sin encontrar la fórmula» El Diario Vasco 2018-11-10 (Noiz kontsultatua: 2021-03-05).

## Kanpo estekak

* Datuak: Q105671487
* Multimedia: Miramon amphitheatre / Q105671487
# Mirambel

Mirambel Teruelgo udalerria da, Maestrazgo eskualdean dagoena.
2009ko urtarrilaren 1eko erroldaren arabera 132 biztanle zituen.

## Ikus, gainera

* Teruelgo udalerrien zerrenda

## Kanpo estekak

* Datuak: Q1645435
* Multimedia: Mirambel / Q1645435
# Miramiguoa Park (Missouri)

Miramiguoa Park Missourieko herrixka bat da. Franklin konderrian kokatua dago. 2010ean 120 biztanle zituen, 1,00 kilometro koadrotan banatuta.

## Ikus, gainera

* Franklin konderria

## Kanpo estekak

* Datuak: Q1979463
# Miriam Butkereit

Miriam Butkereit (Hanburgo, 1994ko maiatzaren 8a) alemaniar kirolari bat da, judoan lehiatzen dena.
2024ko Udako Olinpiar Jokoetan zilarrezko domina lortu zuen -70 kg kategorian. 2023an, Europako Jokoetan Krakovian (Polonia) zilarrezko domina lortu zuen talde mistoko proban.

## Nazioarteko palmaresa

Olinpiar Jokoak :
| Urtea | Lekua | Domina | Kategoria |
| 2024 | Paris | 02 ! | –70 kg |
| Europako Jokoak ||||
| Urtea | Lekua | Domina | Kategoria |
| 2023 | Krynica-Zdrój | 02 ! | Talde mistoa |

## Erreferentziak

* 1 2 (Frantsesez) «Butkereit Miriam» Jeux Olympiques Paris 2024.
* ↑ (Ingelesez) «Miriam Butkereit Judoka» JudoInside (web.archive.org) 2023-08-01 (Noiz kontsultatua: 2024-08-05).

## Ikus, gainera

* Judoa 2024ko Udako Olinpiar Jokoetan

## Kanpo estekak

* (Ingelesez) Miriam Butkereit International Judo Federation
* Datuak: Q109301347
# Miriam Blasco (TRAM Alacant)

Miriam Blasco Alacantiko Burdinbide Metropolitarraren geltoki bat da, Alacant udalerrian dagoena.

## Kokapena

TRAM Alacant :

## Erreferentziak

* ↑ «TRAM - Lineak» www.tramalacant.es (Noiz kontsultatua: 2021-01-23).

## Ikus, gainera

* Alacantiko Burdinbide Metropolitarra

## Kanpo estekak

* Datuak: Q16615867
# Miriam Bravo

Miriam Bravo Atxa (Deba, Gipuzkoa, 1974ko irailaren 29a) nutrizionista eta atleta da, lasterkaria. Deban jaioa, eta errioxarra berez. Espainiako txapelduna izan da. Nazioartekoa izan da eta Olinpiar Jokoetan ere hartu du parte.

## Bizitza

1974ko irailaren 29an Deban jaiotako atleta gipuzkoarra da. Errioxako Navarrete herrian bizi izan da. Errioxan ikasi ikasi zuen. Gorputz hezkuntzako irakasleak, Nuriak, “konektatu” zuen atletismoarekin —bere ustez predestinatuta zegoen mundu batekin— atletismo talderako neskak behar zituen lagun batekin entrenatzeko.
Nutrizionista profesionala da eta kirolari ezagunen aholkulariak ere bai. Alcaste-Las Fuentesen Logroñoko egoitzako 1992ko promozioko Alumini, gaur egun kirol, haur eta argaltze arloetan espezializatutako nutrizionista lanetan jardun du. Eskola horretan ikasten ari dira bere seme-alabak, Miren eta Lucas.

### Kirol ibilbidea eta lorpenak

Errioxako Federazioaren ordezkari gisa 9 aldiz Espainiako txapeldun geratu zen 400 metrotan (4 junior mailan, 1992an eta 1993an, aire libre eta pista estalian, 4 promesa mailan, 1995ean eta 1996an, aire libre eta pista estalian eta 1 absolutu zela 2002an pista estalian). 2000ko Sydneyko Olinpiar Jokoetan parte hartu zuen 4x400 metroko erreleboan. Markak: 53.29 (2000) eta 2.01.83 (2001) 400 eta 800 metrotan, 59.55 (1995) 400 metro hesietan. 23 aldiz gutxienez izan da nazioartekoa.
2001eko Mediterraneoko Jokoetan 800 metroetan bosgarren amaitu zuen, eta 2001eko Udako Unibertsitatean seigarren. 2002ko IAAFeko Munduko Kopan 400 metroetan bederatzigarren amaitu zuen.

### Olinpiar Jokoak

Espainia ordezkatuz joan zen Sydneyn (Australia) egin ziren 2000ko Udako Olinpiar Jokoetara, 2000. hamarkadan bera zen 400 eta 800 metroko Espainiako txapeldun eta txapeldunordea. Espainiako 2002ko txapelduna izateaz gainera, nazioarteko hainbat txapelketa nagusitan ere hartu zuen parte eta 1997ko eta 2001eko Mediterraneoko Jokoetan. Valentziako Valencia Terra i Mar taldean aritu zen.

## Marka pertsonala

* 800 metroetan 2:01,83 minutu, 2001eko ekainean Sevillan lortutakoak
* 400 metroetan 53,29 segundo, 2000ko uztailean Madrilen.
* 400 metro hesietan 59.55

## Erreferentziak

* ↑ Auñamendi Eusko Entziklopedia. .
* 1 2 3 4 «Miriam Bravo Bio, Stats, and Results | Olympics at Sports-Reference.com» web.archive.org 2020-04-18 (Noiz kontsultatua: 2024-09-29).
* 1 2 «Olympedia – Miriam Bravo» www.olympedia.org (Noiz kontsultatua: 2024-09-29).
* ↑ «BRAVO ACHA, Miriam - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2024-09-29).
* 1 2 3 (Gaztelaniaz) Entrevista a Miram Bravo, una alumni olímpica - ALCASTE. (Noiz kontsultatua: 2024-09-29).
* ↑ www.coe.es

## Kanpo estekak

* Datuak: Q12263707